Vereséggel vette át új stadionját a Fradi
Ugyan Gera Zoltán szerezte a Groupama Aréna elsõ gólját, a Ferencváros végül 2-1-re kikapott a Chelsea-tõl a stadionavatón.
Eredmény, stadionavató mérkõzés:
Ferencváros - Chelsea 1-2 (1-0) - az élõ közvetítés
Groupama Aréna
v.: Vad II
FTC: Dibusz (Jova, 46.) (Tarczy, 82.) – Nalepa, Mateos, Pavlovic, Bönig (Bosnjak, 46.) – Nagy Dániel (Lauth, 70.), Gyömbér (Kukuruzovic, 46.), Cukic (Havojic, 46.), Busai (Batik, 46.) – Gera (Ugrai, 46.), Böde (Nagy Dominik, 46.) (Csilus Á., 73.)
Chelsea: Cech (Schwarzer, 46.) - Luis (Fabregas, 46.), Zouma (Van Ginkel, 79.), Christensen, Azpilicueta (Moses, 68.) - Ramires (Hazard, 60.), Mikel (Hazard, 60.), Schürrle (Ivanovic, 46.) - Drogba (Oscar, 29.), Torres (Costa, 46.), Willian (Salah, 46.)
gól: Gera (18.), illetve Ramires (50.), Fabregas (82.)

Az angol Premier League-ben szereplõ Chelsea elleni gálamérkõzéssel átadták a Ferencváros új stadionját, a Groupama Arénát, amelynek megnyitóján Orbán Viktor miniszterelnök, Fürjes Balázs kormánybiztos és Kubatov Gábor, a Ferencvárosi Torna Club elnöke mondott ünnepi beszédet, amelyek alatt füttyszó hallatszott a nézõtérrõl.

Az ünnepség végén kisfilmek segítségével felidézték a korábbi Üllõi úti stadionok felejthetetlen pillanatait, a nagy gyõzelmeket, emlékezetes gólokat. Többször felcsendült a Fradi-induló, fehér galambokat engedtek el és a Magyar Honvédség néhány Grippen vadászgépe is átrepült az aréna fölött.

A Chelsea elleni gálameccsen valóban mindenki ott volt az angolok szupersztárokat felvonultató keretébõl, egyedül Courtois kapus nem ülhetett le a kispadra sem kisebb sérülés miatt, Terry pedig végül nem lépett pályára. A kezdõrúgást a 93 éves Rudas Ferenc végezte el, a meccset pedig az a Vad II István vezette, akinek édesapja a Ferencváros labdarúgója volt egykoron.

Noha a 2012-ben Bajnokok Ligája-, tavaly Európa Liga-gyõztes angol gárda kezdett jobban, a megilletõdött Ferencváros elsõ támadásából nagyon szép gólt szerzett a nyáron visszaigazolt Gera Zoltán révén. 

Az elsõ félidõbeli hátrányt a szünet után gyorsan kiegyenlítette az angol csapat, egy rossz fejest követõen Ramires rúgott szép gólt, majd Cahill kapufáját követõen a 81. percben a spanyol világ- és Európa-bajnok Cesc Fabregas pazar cselsorozat után eldöntötte az összecsapást.

A vendégek portugál sztáredzõje, José Mourinho ugyanakkor a gyõzelem ellenére nem lehet felhõtlenül boldog, mivel elefántcsontparti csatára, Didier Drogba megsérült az elsõ félidõben, ezért le kellett cserélnie.